รัฐบาลไทย-ข่าวทำเนียบรัฐบาล-ภาวะเศรษฐกิจการคลังภูมิภาคเดือนกุมภาพันธ์ 2567
วันพฤหัสบดีที่ 28 มีนาคม 2567
28/03/2567
ภาวะเศรษฐกิจการคลังภูมิภาคเดือนกุมภาพันธ์ 2567
เศรษฐกิจภูมิภาคในเดือนกุมภาพันธ์ 2567 มีปัจจัยสนับสนุนจากการจับจ่ายใช้สอยเพื่อการบริโภคของภาคเอกชนโดยเฉพาะในภาคตะวันตก ภาคกลาง และภาคใต้ อีกทั้งเงินทุนของโรงงานที่เริ่มประกอบกิจการและการท่องเที่ยวที่ขยายตัวดีในหลายภูมิภาค
นายพรชัย ฐีระเวช ผู้อํานวยการสํานักงานเศรษฐกิจการคลัง เปิดเผยภาวะเศรษฐกิจภูมิภาคประจําเดือนกุมภาพันธ์ 2567 ว่า “เศรษฐกิจภูมิภาคในเดือนกุมภาพันธ์ 2567 มีปัจจัยสนับสนุนจากการจับจ่ายใช้สอย เพื่อการบริโภคของภาคเอกชนโดยเฉพาะในภาคตะวันตก ภาคกลาง และภาคใต้ อีกทั้งเงินทุนของโรงงานที่เริ่มประกอบกิจการและการท่องเที่ยวที่ขยายตัวดีในหลายภูมิภาค” โดยมีรายละเอียดดังนี้
เศรษฐกิจภาคตะวันตกในเดือนกุมภาพันธ์ 2567 มีปัจจัยสนับสนุนจากการจับจ่ายใช้สอยเพื่อการบริโภคของภาคเอกชน และการลงทุนภาคเอกชน อีกทั้งดัชนีความเชื่อมั่นของผู้บริโภค และดัชนีความเชื่อมั่นภาคอุตสาหกรรมปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 10.2 ต่อปี และรายได้เกษตรกรขยายตัวร้อยละ 2.1 ต่อปี ขณะที่จํานวนรถยนต์นั่งจดทะเบียนใหม่ และจํานวนรถจักรยานยนต์จดทะเบียนใหม่ชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 62.1 เพิ่มขึ้นจากเดือนก่อนหน้าซึ่งอยู่ที่ระดับ 61.2 เครื่องชี้ด้านการลงทุนภาคเอกชน สะท้อนจากจํานวนรถบรรทุกจดทะเบียนใหม่ขยายตัวร้อยละ 12.9 ต่อปี และเงินทุนของโรงงานที่เริ่มประกอบกิจการมีมูลค่า 345.6 ล้านบาท ขยายตัวร้อยละ 437.4 ต่อปี โดยเป็นการลงทุนในโรงงานผลิตกล่องกระดาษ ในจังหวัดเพชรบุรี เป็นสําคัญ ขณะที่จํานวนรถยนต์บรรทุกส่วนบุคคลจดทะเบียนใหม่ชะลอตัวร้อยละ -41.0 ต่อปี แต่ขยายตัวร้อยละ 1.5 เมื่อเทียบกับเดือนก่อนหน้าหลังขจัดผลทางฤดูกาล ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 93.4 เพิ่มขึ้นจากเดือนก่อนหน้าซึ่งอยู่ที่ระดับ 90.9 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวที่ร้อยละ 9.2 และ 23.8 ต่อปี ตามลําดับ
เศรษฐกิจภาคกลางในเดือนกุมภาพันธ์ 2567 มีปัจจัยสนับสนุนจากการจับจ่ายใช้สอยเพื่อการบริโภคของภาคเอกชน และเงินทุนของโรงงานที่เริ่มประกอบกิจการที่ขยายตัว อีกทั้งดัชนีความเชื่อมั่นของผู้บริโภค และดัชนีความเชื่อมั่นภาคอุตสาหกรรมปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 19.8 ต่อปี ส่วนรายได้เกษตรกรชะลอตัวร้อยละ -10.7 ต่อปี แต่ขยายตัวร้อยละ 1.5 เมื่อเทียบกับเดือนก่อนหน้าหลังขจัดผลทางฤดูกาล ขณะที่จํานวนรถยนต์นั่งจดทะเบียนใหม่ และจํานวนรถจักรยานยนต์จดทะเบียนใหม่ชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 62.1 เพิ่มขึ้นจากเดือนก่อนหน้าซึ่งอยู่ที่ระดับ 61.2 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ชะลอตัวร้อยละ -28.9 ต่อปี แต่ขยายตัวร้อยละ 1.1 เมื่อเทียบกับเดือนก่อนหน้าหลังขจัดผลทางฤดูกาล เช่นเดียวกันกับจํานวนรถบรรทุกจดทะเบียนใหม่ที่ชะลอตัวร้อยละ -15.1 ต่อปี แต่ขยายตัวร้อยละ 33.2 เมื่อเทียบกับเดือนก่อนหน้าหลังขจัดผลทางฤดูกาล ด้านเงินทุนของโรงงานที่เริ่มประกอบกิจการมีมูลค่า 1,024.8 ล้านบาท ขยายตัวร้อยละ 330.1 ต่อปี โดยเป็นการลงทุนในโรงงานทําผลิตภัณฑ์คอนกรีต ในจังหวัดอยุธยา เป็นสําคัญ ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 93.4 เพิ่มขึ้นจากเดือนก่อนหน้าซึ่งอยู่ที่ระดับ 90.9 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวที่ร้อยละ 19.6 และ 32.2 ต่อปี ตามลําดับ
เศรษฐกิจภาคใต้ในเดือนกุมภาพันธ์ 2567 มีปัจจัยสนับสนุนจากการจับจ่ายใช้สอยเพื่อการบริโภคของภาคเอกชน และเงินทุนของโรงงานที่เริ่มประกอบกิจการที่ขยายตัว อีกทั้งดัชนีความเชื่อมั่นของผู้บริโภคปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ และรายได้เกษตรกรขยายตัวร้อยละ 15.6 และ 6.4 ต่อปี ตามลําดับ ขณะที่จํานวนรถยนต์นั่งจดทะเบียนใหม่
และจํานวนรถจักรยานยนต์จดทะเบียนใหม่ชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 60.8 เพิ่มขึ้นจากเดือนก่อนหน้าซึ่งอยู่ที่ระดับ 59.9 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ชะลอตัว จํานวนรถบรรทุกจดทะเบียนใหม่ชะลอตัวร้อยละ -25.3 ต่อปี แต่ขยายตัวร้อยละ 16.3 เมื่อเทียบกับเดือนก่อนหน้าหลังขจัดผลทางฤดูกาล เช่นเดียวกับเงินทุนของโรงงานที่เริ่มประกอบกิจการมีมูลค่า 259.2 ล้านบาท ขยายตัวร้อยละ 54.6 ต่อปี โดยเป็นการลงทุนในโรงงานผลิตน้ําดื่มและผลิตขวดพลาสติก ในจังหวัดสุราษฎร์ธานี เป็นสําคัญ ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 91.3 ลดลงจากเดือนก่อนหน้าซึ่งอยู่ที่ระดับ 93.2 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวร้อยละ 40.7 และ 51.8 ต่อปี ตามลําดับ
เศรษฐกิจ กทม. และปริมณฑลในเดือนกุมภาพันธ์ 2567 มีปัจจัยสนับสนุนจากเงินทุนของโรงงานที่เริ่มประกอบกิจการที่ขยายตัวได้ อีกทั้งดัชนีความเชื่อมั่นของผู้บริโภค และดัชนีความเชื่อมั่นภาคอุตสาหกรรมปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 7.2 ต่อปี ขณะที่จํานวนรถยนต์นั่งจดทะเบียนใหม่ จํานวนรถจักรยานยนต์จดทะเบียนใหม่ และรายได้เกษตรกรชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 63.7 เพิ่มขึ้นจากเดือนก่อนหน้าซึ่งอยู่ที่ระดับ 62.7 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ชะลอตัว จํานวนรถบรรทุกจดทะเบียนใหม่ชะลอตัวร้อยละ -5.2 ต่อปี แต่ขยายตัวร้อยละ 23.4 เมื่อเทียบกับเดือนก่อนหน้าหลังขจัดผลทางฤดูกาล เช่นเดียวกับเงินทุนของโรงงานที่เริ่มประกอบกิจการมีมูลค่า 3,284.6 ล้านบาท ขยายตัวร้อยละ 143.9
ต่อปี โดยเป็นการลงทุนในโรงงานผลิตเครื่องมือหรือเครื่องใช้ไฟฟ้าและชิ้นส่วนอุปกรณ์อิเล็กทรอนิกส์ ในจังหวัดปทุมธานี เป็นสําคัญ ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 93.4 เพิ่มขึ้นจากเดือนก่อนหน้าซึ่งอยู่ที่ระดับ 90.9 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวร้อยละ 11.6 และ 34.1 ต่อปี ตามลําดับ
เศรษฐกิจภาคเหนือในเดือนกุมภาพันธ์ 2567 มีปัจจัยสนับสนุนจากการท่องเที่ยวที่ขยายตัวได้ อีกทั้งดัชนีความเชื่อมั่นของผู้บริโภค และดัชนีความเชื่อมั่นภาคอุตสาหกรรมปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ขยายตัวร้อยละ 5.8 ต่อปี ขณะที่รายได้เกษตรกรชะลอตัวร้อยละ -5.6 ต่อปี แต่ขยายตัวร้อยละ 0.8 เมื่อเทียบกับเดือนก่อนหน้าหลังขจัดผลทางฤดูกาล ส่วนจํานวนรถยนต์นั่งจดทะเบียนใหม่ และจํานวนรถจักรยานยนต์จดทะเบียนใหม่ชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 64.1 เพิ่มขึ้นจากเดือนก่อนหน้าซึ่งอยู่ที่ระดับ 63.3 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ชะลอตัว จํานวนรถบรรทุกจดทะเบียนใหม่ชะลอตัวร้อยละ -24.6
ต่อปี แต่ขยายตัวร้อยละ 11.8 เมื่อเทียบกับเดือนก่อนหน้าหลังขจัดผลทางฤดูกาล เช่นเดียวกับ เงินทุนของโรงงานที่เริ่มประกอบกิจการมีมูลค่า 401.0 ล้านบาท ขยายตัวร้อยละ 70.1 ต่อปี โดยเป็นการลงทุนในโรงงานผลิตแอสฟัลท์ติกคอนกรีต ในจังหวัดลําพูน เป็นสําคัญ ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 94.2 ลดลงจากเดือนก่อนหน้าซึ่งอยู่ที่ระดับ 96.7 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวร้อยละ 5.3 และ 15.9 ต่อปี ตามลําดับ
เศรษฐกิจภาคตะวันออกเฉียงเหนือในเดือนกุมภาพันธ์ 2567 มีปัจจัยสนับสนุนจากการท่องเที่ยวที่ขยายตัวได้ อีกทั้งดัชนีความเชื่อมั่นของผู้บริโภคปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ และรายได้เกษตรกรขยายตัวร้อยละ 3.1 และ 0.5 ต่อปี ตามลําดับ จํานวนรถยนต์นั่งจดทะเบียนใหม่ และจํานวนรถจักรยานยนต์จดทะเบียนใหม่ชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 66.1 เพิ่มขึ้นจากเดือนก่อนหน้าซึ่งอยู่ที่ระดับ 65.3 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ และเงินทุนของโรงงานที่เริ่มประกอบกิจการชะลอตัว ขณะที่จํานวนรถบรรทุกจดทะเบียนใหม่ชะลอตัวร้อยละ -15.2 ต่อปี แต่ขยายตัวร้อยละ 16.3 เมื่อเทียบกับเดือนก่อนหน้าหลังขจัดผลทางฤดูกาล ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 78.8 ลดลงจากเดือนก่อนหน้าซึ่งอยู่ที่ระดับ 81.5 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวร้อยละ 17.0 และ 18.4 ต่อปี ตามลําดับ
เศรษฐกิจภาคตะวันออกในเดือนกุมภาพันธ์ 2567 มีปัจจัยสนับสนุนจากการท่องเที่ยวที่ขยายตัวได้ อีกทั้งดัชนีความเชื่อมั่นของผู้บริโภคปรับตัวดีขึ้น โดยเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ชะลอตัวร้อยละ -2.8 ต่อปี แต่ขยายตัวร้อยละ 2.0 เมื่อเทียบกับเดือนก่อนหน้าหลังขจัดผลทางฤดูกาล ขณะที่จํานวนรถยนต์นั่งจดทะเบียนใหม่ จํานวนรถจักรยานยนต์จดทะเบียนใหม่ และรายได้เกษตรกรชะลอตัว ทั้งนี้ ดัชนีความเชื่อมั่นผู้บริโภคอยู่ที่ระดับ 66.5 เพิ่มขึ้นจากเดือนก่อนหน้าซึ่งอยู่ที่ระดับ 65.6 เครื่องชี้ด้านการลงทุนภาคเอกชน สะท้อนจากจํานวนรถยนต์บรรทุกส่วนบุคคลจดทะเบียนใหม่ จํานวนรถบรรทุกจดทะเบียนใหม่ และเงินทุนของโรงงานที่เริ่มประกอบกิจการชะลอตัว ด้านอุปทาน เครื่องชี้ภาคอุตสาหกรรม สะท้อนจากดัชนีความเชื่อมั่นภาคอุตสาหกรรมอยู่ที่ระดับ 88.4 ลดลงจากเดือนก่อนหน้าซึ่งอยู่ที่ระดับ 91.1 เครื่องชี้ด้านการบริการ สะท้อนจากจํานวนผู้เยี่ยมเยือน และรายได้จากผู้เยี่ยมเยือนขยายตัวร้อยละ 13.9 และ 37.5 ต่อปี ตามลําดับ